Diari Oficial de la Generalitat Valenciana


Sumari del DOGV 7464, del 12-02-2015 (2015/1176)

ORDE 4/2015, de 9 de febrer, de la Conselleria d'Educació, Cultura i Esport, per la qual es convoquen beques per a la promoció de l'excel·lència acadèmica destinades a qui haja conclòs, durant el curs acadèmic 2013-2014, estudis d'educació universitària en les universitats públiques i en les universitats privades de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7464

Data del DOGV
:   12-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1176


Data del document
:   09-02-2015

Organisme emissor
:   Conselleria d'Educació, Cultura i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 4/2015, de 9 de febrer, de la Conselleria d'Educació, Cultura i Esport, per la qual es convoquen beques per a la promoció de l'excel·lència acadèmica destinades a qui haja conclòs, durant el curs acadèmic 2013-2014, estudis d'educació universitària en les universitats públiques i en les universitats privades de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV). [2015/1176]  
  
Esta convocatòria de beques té com a finalitat la promoció de l'excelència acadèmica en els estudis oficials de grau, llicenciatura, enginyeria, arquitectura, diplomatura, mestre/a, enginyeria tècnica i arquitectura tècnica, i en els estudis d'ensenyances artístiques superiors, de manera que es concedisca a l'alumnat un reconeixement de caràcter oficial i públic que, a més, supose un estímul per a millorar el seu rendiment acadèmic.  
Atés el caràcter d'estes beques, i que s'adrecen a un colectiu que no exercix activitat econòmica, estes subvencions, per la mateixa naturalesa de les persones beneficiàries a les quals es destinen, queden excloses de l'aplicació del principi d'incompatibilitat amb el mercat interior formulat en l'article 107 del Tractat de Funcionament de la Unió Europea, segons el Decret 147/2007, de 7 de setembre, del Consell, i, per tant, no és obligatori notificar-les a la Unió Europea.  
  
D'acord amb el que establixen el Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat; la normativa bàsica arreplegada en la Llei 38/2003, General de Subvencions; el reglament d'esta, aprovat pel Reial Decret 887/2006, de 21 de juliol; l'article 2 del Decret 88/2006, de 16 de juny, del Consell, pel qual es modifica el Decret 40/2002, de 5 de març, de Mesures de Suport als Estudiants Universitaris a la Comunitat Valenciana, així com el Decret 132/2009, de 4 de setembre, del Consell, pel qual es regula la concessió de beques; tenint en compte el que disposa el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues en els procediments gestionats per l'Administració de la Generalitat i el seu sector públic; fent ús de les atribucions que em conferixen l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i el Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i vista la proposta de 20 de gener de 2015, del director general d'Universitat, Estudis Superiors i Ciència, i de conformitat amb esta,   
  
  
  
ORDENE  
  
Primer   
Convocar beques per a l'excelència acadèmica a l'alumnat comprés en els apartats següents:  
a) Alumnat que ha finalitzat els seus estudis de grau i estudis conduents al títol de llicenciatura, enginyeria, arquitectura, diplomatura, mestre/a, enginyeria tècnica i arquitectura tècnica en les universitats públiques i en les universitats privades de la Comunitat Valenciana en el curs acadèmic 2013-2014.   
b) Alumnat que ha finalitzat els seus estudis d'ensenyances artístiques superiors en els centres de titularitat pública adscrits a l'Institut Superior d'Ensenyances Artístiques de la Comunitat Valenciana, en el curs acadèmic 2012-2013.  
Estes beques tindran els efectes establits en el Decret 40/2002, de 5 de març, del Govern Valencià, de Mesures de Suport als Estudiants Universitaris a la Comunitat Valenciana.   
L'ajuda consistirà en l'exempció de la taxa de matrícula, en el curs 2014-2015 o en el curs 2015-2016, d'un curs de màster oficial impartit en les universitats públiques de la Comunitat Valenciana o en un centre de titularitat pública adscrit a l'Institut Superior d'Ensenyances Artístiques de la Comunitat Valenciana.  
Amb independència del nombre de crèdits que conformen un curs de màster, el límit de crèdits objecte de l'ajuda serà de 60 crèdits; el preu màxim del crèdit de primera matrícula per al curs 2014-2015 en ensenyaments universitaris és de 46,20 euros per crèdit, i de 30,32 euros per crèdit en ensenyances artístiques.  
L'import de 46,20 euros per crèdit establit en el Decret 110/2014, d'11 de juliol, del Consell, pel qual es fixen les taxes que s'han de satisfer per la prestació de servicis acadèmics universitaris per al curs 2014-2015, es modificarà segons la normativa vigent d'acord amb el preu equivalent en euros per crèdit per a estes ensenyances en el curs 2015-2016; en el cas d'ensenyances artístiques, serà el vigent en el text refós de la Llei de Taxes de la Generalitat.   
Així mateix, s'expedirà a la persona beneficiària un diploma acreditatiu de l'excelència acadèmica.  
  
Segon  
L'import global màxim d'esta convocatòria de beques no podrà excedir els 650.000,00 euros, amb càrrec a l'aplicació pressupostària 36.16.61.534,60.4, línia de subvenció T1313000, «Beques alumnat ensenyaments universitaris i estudis superiors», del programa pressupostari Universitat i Estudis Superiors, de l'exercici pressupostari 2015.   
  
  
Tercer  
El gaudi de la beca és incompatible amb la percepció de qualsevol altra subvenció, ajuda, ingrés o recurs per a la mateixa finalitat, procedent de qualsevol administració o ens públic o privat, nacional, de la Unió Europea o d'organismes internacionals.  
  
Quart  
S'aproven les bases que han de regir la concessió d'estes beques, i que s'inclouen com a annex I.  
  
DISPOSICIONS FINALS  
  
Primera  
Es faculta el director general d'Universitat, Estudis Superiors i Ciència, de conformitat amb el Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, perquè dicte les instruccions complementàries que siguen necessàries per a dur a terme el que disposa esta orde, i es delega en ell l'atribució d'atorgar les beques a què es referix esta convocatòria.  
  
Segona  
Esta orde produirà efectes l'endemà de ser publicada en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra esta ordre, que posa fi a la via administrativa, es podrà interposar, potestativament, un recurs de reposició, o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Comunitat Valenciana.  
  
València, 9 de febrer de 2015   
  
La consellera d'Educació, Cultura i Esport,  
MARÍA JOSÉ CATALÁ VERDET  
ANNEX I  
Bases per a la concessió de les beques a l'excelència acadèmica   
  
Primera. Requisits de les persones beneficiàries  
1. Podrà ser beneficiari de la beca l'alumnat comprés en els apartats següents que haja finalitzat els seus estudis en el curs 2013/2014 i tinga la seua residència administrativa en qualsevol municipi de la Comunitat Valenciana:  
a) Alumnat que ha finalitzat els seus estudis de grau i d'estudis conduents al títol de llicenciatura, enginyeria, arquitectura, diplomatura, mestre/a, enginyeria tècnica i arquitectura tècnica en les universitats públiques i en les universitats privades de la Comunitat Valenciana en el curs acadèmic 2013-2014.  
b) Alumnat que ha finalitzat els seus estudis d'ensenyances artístiques superiors en els centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV), en el curs acadèmic 2013-2014.  
2. El nombre de persones beneficiàries per universitat serà de una per cada títol de grau, llicenciatura, enginyeria, arquitectura, diplomatura, mestre/a, enginyeria tècnica i arquitectura tècnica, que haja completat el pla d'estudis en el curs acadèmic 2013-2014.  
El nombre de persones beneficiàries que haja completat els seus estudis, en el curs 2013-2014, d'ensenyances artístiques superiors en els centres de titularitat pública adscrits a l'ISEACV serà de una per cada una de les cinc modalitats d'ensenyança superior: Art Dramàtic, Arts Plàstiques (Ceràmica), Dansa, Disseny i Música.  
3. Les persones beneficiàries han d'acreditar la seua residència administrativa en qualsevol municipi de la Comunitat Valenciana almenys durant el curs acadèmic 2013-2014 i en el període de realització del màster.  
4. Les persones beneficiàries que opten per realitzar el màster en el curs acadèmic 2015-2016 hauran de formalitzar la matrícula abans del 31 d'octubre de 2015, excepte en el cas de termini especial de matrícula degudament autoritzat per les universitats i pels centres de titularitat pública adscrits a l'ISEACV.  
  
Segona. Contingut de la beca  
La beca consistirà en l'exempció de la taxa de matrícula, en el curs 2014-2015 o en el curs 2015-2016, d'un curs complet d'un màster oficial impartit en una de les universitats públiques de la Comunitat Valenciana, o en un centre de titularitat pública adscrit a l'ISEACV, amb el límit de 60 crèdits; el preu màxim del crèdit de primera matrícula per al curs 2014-2015 en ensenyaments universitaris és de 46,20 euros per crèdit, i de 30,32 euros per crèdit en ensenyances artístiques.  
L'import de 46,20 euros per crèdit establit en el Decret 110/2014, d'11 de juliol, del Consell, pel qual es fixen les taxes que s'han de satisfer per la prestació de servicis acadèmics universitaris per al curs 2014-2015, es modificarà segons la normativa vigent per a estes ensenyances en el curs 2015-2016; en el cas d'ensenyances artístiques, serà el vigent en el text refós de la Llei de Taxes de la Generalitat. Així mateix, s'expedirà a la persona beneficiària un diploma acreditatiu de l'excelència acadèmica.  
En el cas que la persona beneficiària manifeste la seua voluntat de no matricular-se en cap màster dels oferits per les universitats públiques de la Comunitat Valenciana o pels centres d'ensenyances artístiques superiors públics adscrits a l'ISEACV, tindrà dret únicament al diploma acreditatiu de millor expedient que corresponga, sense prestació econòmica o exempció de cap taxa.  
  
Tercera. Sistema de valoració  
1. Alumnat universitari que ha finalitzat els estudis durant el curs 2013-2014 en alguna de les universitats públiques o privades de la Comunitat Valenciana  
Per a ser persona beneficiària de la beca, es valorarà la nota mitjana de l'expedient acadèmic de l'alumne o alumna, que estarà expressada amb dos decimals i serà facilitada pels corresponents servicis de les universitats a la Direcció General d'Universitat, Estudis Superiors i Ciència, després de la comprovació del compliment dels requisits de l'alumnat.  
a) Les universitats facilitaran les mencionades notes mitjanes d'acord amb el sistema de qualificacions establit en el Reial Decret 1125/2003, de 5 de setembre, pel qual s'establix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional (BOE 224, 18.09.2003). A estos efectes, la valoració de cada una de les distintes qualificacions serà la següent:  
5,0-6,9: aprovat o apte (AP)  
7,0-8,9: notable (NT)  
9,0-10: excelent (EX)  
b) La universitat valorarà l'expedient acadèmic de l'alumne o alumna per la mitjana de les notes mitjanes obtingudes en els diferents cursos de què consten les ensenyances conduents a l'obtenció del títol universitari oficial corresponent.  
La nota mitjana de l'expedient acadèmic de cada alumne o alumna serà el resultat de l'aplicació de la fórmula següent: suma dels crèdits obtinguts per l'alumne o alumna multiplicats cada un d'estos pel valor de les qualificacions que corresponguen, i dividida pel nombre de crèdits totals obtinguts per l'alumne o alumna. A estos efectes, es computarà la nota definitiva més alta obtinguda en cada assignatura.   
  
Els crèdits obtinguts per reconeixement de crèdits corresponents a activitats formatives no integrades en el pla d'estudis no computaran als efectes de la mitjana de l'expedient acadèmic.  
Les assignatures convalidades i adaptades es computaran d'acord amb el que disposa la disposició addicional única del Reial Decret 1044/2003, d'1 d'agost, pel qual s'establix el procediment per a l'expedició per les universitats del suplement europeu al títol (BOE 218, 11.09.2003).  
c) Serà beneficiari de la beca l'alumnat que obtinga la màxima nota mitjana del seu expedient personal d'entre tot l'alumnat que haja finalitzat els estudis en el curs acadèmic 2013-2014. Esta última nota mitjana, que estarà expressada amb dos decimals, serà facilitada pels corresponents servicis de les universitats a la Direcció General d'Universitat, Estudis Superiors i Ciència.  
  
d) En cas d'igualtat en la nota mitjana de dos o més estudiants, la comissió a què fa referència la base quinta d'esta orde haurà de tindre en consideració el nombre més gran de matrícules d'honor, el menor temps en la realització dels estudis i el currículum de les persones aspirants.  
  
2. Alumnat que ha finalitzat els seus estudis d'ensenyances artístiques superiors en els centres de titularitat pública adscrits a l'ISEACV en el curs 2013-2014.  
Per a ser persona beneficiària de la beca, es valorarà la nota mitjana de l'expedient acadèmic de l'alumnat, que estarà expressada amb dos decimals i serà facilitada a l'ISEACV per les corresponents secretaries dels centres superiors d'Ensenyances Artístiques públics adscrits a l'ISEACV, després de la comprovació del compliment dels requisits de l'alumnat. L'ISEACV traslladarà les solicituds a la Direcció General d'Universitat, Estudis Superiors i Ciència.  
a) Els centres superiors d'Ensenyances Artístiques públics adscrits a l'ISEACV facilitaran les notes mitjanes mencionades d'acord amb el sistema de qualificacions establit en el Reial Decret 1614/2009, de 26 d'octubre, pel qual s'establix l'ordenació de les ensenyances artístiques superiors regulades per la Llei Orgànica 2/2011, de 3 de maig, d'Educació (BOE 259, 27.10.2009). A estos efectes, la valoració de cada una de les distintes qualificacions serà la següent:  
5,0-6,9: aprovat o apte (AP)  
7,0-8,9: notable (NT)  
9,0-10: excelent (EX)  
b) Els centres superiors d'Ensenyances Artístiques públics adscrits a l'ISEACV valoraran l'expedient acadèmic de l'alumnat per la mitjana de les notes mitjanes obtingudes en els diferents cursos de què consten les ensenyances que conduïsquen a l'obtenció del títol oficial corresponent.  
La nota mitjana de l'expedient acadèmic de cada alumne o alumna serà el resultat de l'aplicació de la fórmula següent: suma dels crèdits obtinguts per l'alumne o alumna multiplicats cada un pel valor de les qualificacions que corresponguen, i dividida pel nombre de crèdits totals obtinguts per l'alumne o alumna. A estos efectes, es computarà la nota definitiva més alta obtinguda en cada assignatura.   
  
Els crèdits obtinguts per reconeixement de crèdits corresponents a activitats formatives no integrades en el pla d'estudis no computaran als efectes de la mitjana de l'expedient acadèmic.  
Les assignatures afectades per expedients de reconeixement i transferència de crèdits es computaran d'acord amb el que disposa el capítol VI del Decret 48/2011, de 6 de maig, del Consell (DOCV 6517, de 10.05.2011).  
c) Serà beneficiari de la beca l'alumnat que obtinga la màxima nota mitjana del seu expedient personal d'entre tots els qui hagen finalitzat els estudis en el curs acadèmic 2013-2014. Esta última nota mitjana, que estarà expressada amb dos decimals, serà facilitada per les corresponents secretaries dels centres superiors d'Ensenyances Artístiques públics a la Direcció General d'Universitat, Estudis Superiors i Ciència, per mitjà de l'ISEACV.  
  
d) En cas d'igualtat en la nota mitjana de dos o més estudiants, la comissió a què fa referència la base quinta d'esta orde haurà de tindre en consideració el nombre més alt de matrícules d'honor, el menor temps en la realització dels estudis i el currículum de les persones aspirants.  
  
3. La universitat o, si és el cas, l'ISEACV notificaran a l'alumnat amb millor expedient de cada titulació la seua condició d'aspirant a la beca per a la realització del màster, amb la finalitat que les persones interessades comuniquen expressament el màster oficial del curs acadèmic 2014-2015 en què s'ha matriculat o tinga previst matricular-se en el curs acadèmic 2015-2016, o la renúncia a la matrícula del màster.   
  
  
Quarta. Lloc i termini de presentació de la documentació  
Abans del 30 d'abril de 2015, cada universitat, així com l'ISEACV en les ensenyances de la seua competència, després de la comprovació del compliment dels requisits de les persones aspirants, presentarà en el Registre General de la Conselleria d'Educació, Cultura i Esport, o per mitjà de qualsevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, la documentació següent:   
a) La relació amb la proposta de persones beneficiàries, acompanyada de la denominació del màster oficial i de la institució que l'impartix, del curs acadèmic 2014-2015 o del curs acadèmic 2015-2016, amb indicació, en ambdós casos, de l'import de la matrícula aprovat en el Decret 110/2014, d'11 de juliol, del Consell, pel qual es fixen les taxes que s'han de satisfer per la prestació de servicis acadèmics universitaris per al curs 2014-2015, o en el cas d'ensenyances artístiques superiors, l'import de la matrícula aplicable d'acord amb el text refós de la llei de taxes de la Generalitat en vigor.  
b) La relació de persones aspirants a la beca no incloses en la proposta de persones beneficiàries, amb indicació del motiu de l'exclusió, als efectes del corresponent certificat acreditatiu de l'excelència acadèmica.   
c) El certificat de la institució que impartix el màster en què les persones beneficiàries proposades han formalitzat la matrícula per al curs 2014-2015, amb indicació del nombre de crèdits matriculats i l'import per persona beneficiària.  
  
Quinta. Instrucció del procediment  
1. L'òrgan competent per a l'ordenació i la instrucció del procediment és la Subdirecció General d'Universitat, Estudis Superiors i Ciència.  
2. Per a la valoració de les solicituds, es constituirà una comissió composta pels membres següents:  
Presidència: qui exercisca la Subdirecció General d'Universitat, Estudis Superiors i Ciència, o la persona en qui delegue.  
Vocalies: una persona en representació de l'Institut Superior d'Ensenyances Artístiques de la Comunitat Valenciana (ISEACV) i dos funcionaris o funcionàries de la Direcció General d'Universitat, Estudis Superiors i Ciència.  
Secretaria: qui exercisca la direcció dels servicis de Gestió Economicopressupostària de les universitats.  
La Comissió, a la vista de les dades facilitades per les universitats i per l'ISEACV, emetrà un informe en què es concretarà el resultat de la valoració efectuada i el màster oficial del curs acadèmic 2014-2015 en què s'ha matriculat la persona beneficiària proposada o en què tinga previst formalitzar la matrícula en el curs acadèmic 2015-2016.  
  
3. La Comissió ajustarà el seu funcionament al que establixen els article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Sexta. Resolució  
La Comissió formularà la proposta de resolució que serà firmada pel director general d'Universitat, Estudis Superiors i Ciència i es publicarà en la pàgina web de la Conselleria d'Educació, Cultura i Esport, als efectes d'allò previst en l'article 59, apartat 6.b), de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
La proposta de resolució, a més de la identitat de les beneficiàries, inclourà l'import del màster en què s'haja matriculat en el curs 2014-2015 o en què tinga previst formalitzar matrícula en el curs 2015-2016.  
  
Les persones interessades, en un termini màxim de deu dies hàbils des de la publicació, podran presentar, per mitjà d'un escrit adreçat al director general d'Universitat, Estudis Superiors i Ciència, les alegacions que estimen oportunes.  
Una vegada examinades les alegacions presentades, el director general d'Universitat, Estudis Superiors i Ciència resoldrà el procediment per delegació de la consellera d'Educació, Cultura i Esport i ordenarà la publicació en el Diari Oficial de la Comunitat Valenciana de la resolució d'esta convocatòria amb la relació de l'alumnat beneficiari i el preu de la matrícula del màster del pagament de la qual queda exempt.  
  
Esta resolució, que posa fi a la via administrativa, haurà de ser dictada en el termini màxim de tres mesos a partir del 30 d'abril de 2015, sense perjuí de l'ampliació de terminis prevista en l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú.   
  
Sèptima. Quantia i pagament  
1. La beca consistirà en una dotació econòmica equivalent a l'import de l'exempció de la taxa de matrícula, amb el límit de 60 crèdits, del màster oficial impartit en una de les universitats públiques de la Comunitat Valenciana o en els centres de titularitat pública adscrits a l'ISEACV.  
2. L'import de l'exempció serà el corresponent al màster oficial en el curs 2014-2015 o en el curs 2015-2016 arreplegat en la normativa per la qual es fixen les taxes que s'han de satisfer per la prestació de servicis acadèmics universitaris o, en el cas d'ensenyances artístiques superiors, l'import de la matrícula aplicable d'acord amb el text refós de la llei de taxes de la Generalitat en vigor.  
3. El pagament de la beca es realitzarà a la institució que impartisca el màster, de conformitat amb la resolució d'esta convocatòria de beques i una vegada que esta haja certificat la formalització de la matrícula per les persones beneficiàries, en cada un dels cursos acadèmics establits.  
4. En el cas d'alumnat que haja satisfet l'import del màster, la quantia de la taxa serà reintegrada per mitjà de les seues universitats.  
El certificat dels crèdits matriculats i de l'import corresponent al curs 2014-2015 es presentarà abans del 30 d'abril de 2015, i el certificat relatiu al curs 2015-2016, abans del 30 d'octubre de 2015.   
  
Quan hi haja un termini especial de matrícula degudament autoritzat per les universitats i pels centres de titularitat pública adscrits a l'ISEACV, que impedisca presentar en el termini establit el certificat de la matrícula de les ensenyances de màster de la totalitat de les persones beneficiàries de la beca per a la promoció de l'excelència acadèmica que opten per cursar el màster en el curs 2015-2016, s'acompanyarà, abans del 30 d'octubre de 2015, un informe justificatiu sobre esta circumstància.   
  
Octava. Certificat acreditatiu  
S'expedirà un certificat acreditatiu de l'excelència acadèmica tant a les persones beneficiàries becades per a la realització del màster oficial, com a les aspirants proposades que no formalitzen la matrícula en un màster oficial.  
  
Novena. Compliment de les condicions  
Tota alteració de les condicions que s'han tingut en compte per a la concessió de les beques podrà modificar la resolució de concessió. Les persones beneficiàries queden sotmeses, en la part que se'ls puga aplicar, a allò que prescriuen els articles 47 i 47.bis de la Llei d'Hisenda Pública de la Generalitat, i seran causes de reintegrament de les quantitats percebudes les previstes en l'article 47.9 de la mencionada llei i en l'article 37 de la Llei 38/2003, de 17 de novembre, General de Subvencions.